பா.ஜ.க தரப்பிலிருந்து தி.மு.க-வின் முக்கியத் தலைமையிடம் பேசிய தூதுவர் ஒருவர், 'எடப்பாடி பழனிசாமியும் தினகரனும், ஜானகி - ஜெயலலிதா மாதிரி. இவர்கள் இருவரும் முதல்முறையாகத் தேர்தலை சந்தித்தபோது, 'நாங்கள்தான் செல்வாக்கானவர்கள்' எனப் பேசி வந்தனர். ஜெயலலிதாவை தன்னுடைய அரசியல் எதிரியாகத்தான் பார்த்தார் ஜானகி. அதேபோல்தான், தினகரனை தன்னுடைய அரசியல் எதிரியாகப் பார்க்கிறார் எடப்பாடி பழனிசாமி. அதனால்தான் ஓ.பன்னீர்செல்வத்தைச் சேர்த்துக்கொண்டவர், தினகரனை உள்ளே விடவில்லை. வரக்கூடிய தேர்தல்களில் தனித்து நிற்க வேண்டிய சூழல் தினகரனுக்கு ஏற்பட்டுள்ளது. அவருக்கு இருக்கும் பணபலத்தையும் சாதிபலத்தையும் பயன்படுத்தி குறிப்பிட்ட சதவிகித வாக்குகளைப் பெறுவார். அவர் பக்கம் இரண்டு கம்யூனிஸ்ட் கட்சிகளும் செல்லும்.